**Adatkezelési tájékoztató a nyugdíjasház üzemeltetésével kapcsolatos adatkezelésekről**

A **Barcika Kontroll Szolgáltató Korlátolt Felelősségű Társaság** (a továbbiakban úgy is, mint Adatkezelő) kiemelt figyelmet fordít arra, hogy adatkezelése során a rendszerében található személyes adatokat a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az EURÓPAI PARLAMENT ÉS A TANÁCS (EU) 2016/679 Rendelet („Rendelet”) rendelkezéseinek megfelelően kezelje, tárolja.

Az adatok kezelésével összefüggésben az Adatkezelő ezúton tájékoztatja a bérlői adatok kezelése körében követett elveiről és gyakorlatáról, valamint az érintett adatkezeléssel kapcsolatos jogairól, azok gyakorlásának módjáról és lehetőségeiről.

1. **ADATKEZELŐ ADATAI**

Név: **Barcika Kontroll Szolgáltató Korlátolt Felelősségű Társaság**

Székhely, levelezési cím: 3700 Kazincbarcika, Fő tér 5.

Adószám: 11067847-2-05

Cégjegyzékszáma: 05-09-002488

Adatkezelő e-elérhetősége: [adatvedelem@barcikacentrum.hu](mailto:adatvedelem@barcikacentrum.hu)

A továbbiakban: „**Adatkezelő”.**

**Adatvédelmi Tisztviselő elérhetőségei:**

Név: L-Tender Zrt

E-mail:  office@ltender.hu

Cím:. 2890 Tata Új út 3.

1. **ADATKEZELÉSI ESETEK**
2. **Nyugdíjasházban lévő bérlakás igénylése érdekében beadott pályázatokkal kapcsolatos adatkezelés**

**Az adatkezelés célja:** Nyugdíjasházban lévő bérlakásigénylésre beadott pályázatok nyilvántartása döntéselőkészítési célból és a pályázatok továbbítása Kazincbarcika Város Önkormányzatának, ahol a pályázatokat, formai és tartalmi ellenőrzést követően a polgármester bírálja el.

|  |  |
| --- | --- |
| **Kezelt adatok köre** | **Adatkezelés, további egyedi célja** |
| a pályázó és házastársa/élettársa családi és utóneve | beazonosítás |
| születési neve |  |
| születési helye, ideje |  |
| anyja születési neve |  |
| jelenlegi lakcíme |  |
| jelenlegi lakásában milyen jogcímen lakik | pályázati feltételeknek való megfelelés ellenőrzése, döntéselőkészítés |
| lakószobák száma |
| lakás komfortfokozata |
| lakás alapterülete |
| A Nyugdíjasházi lakást igénylő jövedelmi helyzete: |
| **Egészségi állapotra vonatkozó adatok** | |
| A háziorvosi igazolásban szereplő azon adat, hogy a pályázó egészségi, pszichés és mentális állapota alapján önellátásra képes-e | pályázati feltételeknek való megfelelés ellenőrzése, döntéselőkészítés |
| **jövedelemnyilatkozat:** | |
| Nyugellátás, baleseti nyugellátás, egyéb nyugdíjszerű jövedelem | pályázati feltételeknek való megfelelés ellenőrzése, döntéselőkészítés |
| Önkormányzat által folyósított rendszeres pénzbeli ellátás: |
| Egyéb jövedelem |

**Az adatkezelés jogalapja:** Rendelet 6. cikk (1) bekezdés e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, Kazincbarcika Város Önkormányzat Képviselő-testületének 10/2019. (III.21.) önkormányzati rendelete 9. § és 35. §-a alapján.

**Adatkezelés időtartama:** elutasított pályázatok esetében az elutasítástól számított 5 év, egyéb esetben a bérleti szerződés megszűnését követő 8 év

**Adatok forrása:** közvetlenül az érintettől felvett.

**Adatszolgáltatás elmaradásának lehetséges következményei**: az adatok hiányában a nyugdíjasházba történő pályázatok elbírálása nem tud megvalósulni.

1. **Bérleti szerződés megkötése során történő adatkezelés**

**Az adatkezelés célja:** bérleti szerződés megkötése, a Nyugdíjasház, üzemeltetése, az önmaguk ellátására képes nyugdíjasoknak bérleti jogviszony alapján, lakásokban való korlátlan idejű elhelyezésének biztosítása

|  |  |
| --- | --- |
| **Kezelt adatok köre** | **Adatkezelés, további egyedi célja** |
| bérlő családi és utóneve, | beazonosítás, Kazincbarcika Város Önkormányzat Képviselő-testületének 10/2019. (III.21.) önkormányzati rendelete a lakások és helyiségek bérletéről, valamint elidegenítésének szabályairól 9. §-ban foglaltak alapján a szerződés megkötéséhez szükséges adat |
| születési családi és utóneve |
| állampolgársága |
| születési helye, ideje |
| anyja születési neve |
| személyazonosításra alkalmas okmánya száma |
| adóazonosító jele |
| családi állapota |
| lakcíme, ennek hiányában tartózkodási helye |
| jövedelmi és vagyoni viszonyokra vonatkozó igazolás |
| a lakás adatai, különösen a címet, a helyiségek felsorolása, az alapterület, komfortfokozat |
| a bérleti szerződés megkötésének időpontja és időtartama, a birtokba adás időpontja |
| a bérbeadás jogcíme |
| a lakásba bérlővel együtt költöző személyek családi és utóneve |
| születési családi és utóneve |
| állampolgársága |
| születési helye, ideje |
| anyja neve |
| személyazonosításra alkalmas okmánya száma |
| adóazonosító jele |
| családi állapota |
| lakcíme, ennek hiányában tartózkodási helye |
| jövedelmi és vagyoni viszonyokra vonatkozó igazolás |
| lakáshasználatuk jogcíme |
| a bérleti szerződésből következő jogok és kötelezettségek mindkét fél vonatkozásában |
| a szerződés megszűnésének és megszüntetésének esetei és jogkövetkezményei, |
| a bérbeadás egyéb lényeges feltételei |
| a bérleti díj összege, megfizetésének módja, gyakorisága, egyéb feltételei |
| a bérleti díj összege, megfizetésének módja, gyakorisága, egyéb feltételei |
| bérlő kötelezettsége arra vonatkozóan, hogy amennyiben az adataiban változás történik, köteles azt Bérbeadó részére 15 napon belül bejelenteni |

**Az adatkezelés jogalapja:**

a GDPR 6. cikk (1) e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, Kazincbarcika Város Önkormányzat Képviselő-testületének 10/2019. (III.21.) önkormányzati rendelete 9. § és 35. §-a alapján.

**Adatkezelés időtartama:** bérleti szerződés megszűnését követő 8 év

**Adatok forrása:** közvetlenül az érintettől felvett.

**Adatszolgáltatás elmaradásának lehetséges következményei**: az adatok hiányában a bérleti szerződés megkötése nem tud megvalósulni.

1. **Bérbeadott ingatlanok ellenőrzése során történő adatkezelés**

**Az adatkezelés célja: a** bérbeadott ingatlanok állapot megőrzése érdekében az ingatlan állapotának meghatározott időközönkénti ellenőrzése

|  |  |
| --- | --- |
| **Kezelt adatok köre** | **Adatkezelés, további egyedi célja** |
| bérlő és a vele együtt élő személyek családi és utóneve, | beazonosítás, az ellenőrzés tényének dokumentálása, jegyzőkönyv felvétele |
| születési családi és utóneve | beazonosítás, az ellenőrzés tényének dokumentálása |
| születési helye, ideje | beazonosítás, az ellenőrzés tényének dokumentálása |
| anyja születési neve | beazonosítás, az ellenőrzés tényének dokumentálása |
| adóazonosító jele | beazonosítás, az ellenőrzés tényének dokumentálása |
| lakhatási jogcíme | beazonosítás, az ellenőrzés tényének dokumentálása |
| bérlő telefonszáma | kapcsolattartás |
| e-mail címe | kapcsolattartás |

**Az adatkezelés jogalapja:** a GDPR 6. cikk (1) e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, Kazincbarcika Város Önkormányzat Képviselő-testületének 10/2019. (III.21.) önkormányzati rendelete 9. § és 35. §-a alapján.

**Adatkezelés időtartama:** az ellenőrzéstől számított 5 év

**Adatok forrása:** közvetlenül az érintettől felvett.

**Adatszolgáltatás elmaradásának lehetséges következményei:** Adatkezelő jogszabályban foglalt ellenőrzési kötelezettégének nem tud eleget tenni, ellenőrzés nem tud megvalósulni.

1. **Panasz ügyintézéssel kapcsolatos adatkezelés**

**Az adatkezelés célja:** személyesen és telefonon tett ügyfélpanaszok, ügyfélbejelentések, amennyiben azok azonnali kivizsgálása és orvoslása nem lehetséges, jegyzőkönyvbe történő felvétele kivizsgálása, kivizsgálást követően ügyfél részére válasz küldése.

|  |  |
| --- | --- |
| **Kezelt adatok köre** | **Adatkezelés, további egyedi célja** |
| panaszt, közérdekű bejelentést tevő személy neve | beazonosítás |
| elérhetőségi adatai, (email/telefonszám) | kapcsolattartás, |
| lakcíme | a fogyasztóvédelemről szóló 1997. évi CLV. törvény 17/A.§ (5) bekezdésében meghatározott kötelezően rögzítendő adat |
| panasz, közérdekű bejelentés részletes leírása |
| fogyasztó által bemutatott iratok, dokumentumok és egyéb bizonyítékok jegyzéke, |
| panasz előterjesztésének helye, ideje, módja |
| a vállalkozás nyilatkozata a fogyasztó panaszával kapcsolatos álláspontjáról, |
| a jegyzőkönyvet felvevő személy neve, aláírása |
| telefonon vagy egyéb elektronikus hírközlési szolgáltatás felhasználásával közölt szóbeli panasz esetén a panasz egyedi azonosítószáma, a telefonbeszélgetésben résztvevők hangja |

**Az adatkezelés jogalapja:** a GDPR 6. cikk (1) e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, Kazincbarcika Város Önkormányzat Képviselő-testületének 10/2019. (III.21.) önkormányzati rendelete 9. § és 35. §-a alapján.

**Adatkezelés időtartama:** a panasz, közérdekű bejelentés kivizsgálását követő 5 év

**Adatok forrása:** közvetlenül az érintettől felvett.

**Adatszolgáltatás elmaradásának lehetséges következményei**: panasz intézésének elmaradása, tekintettel arra, hogy személyes adatok megadása nélkül Adatkezelő nem tudja a Felhasználóval az adott ügy kapcsán a kapcsolatot felvenni, tartani és a problémát orvosolni.

1. **Hátralékkezeléssel kapcsolatos adatkezelés**

**Az adatkezelés célja:** ingatlangazdálkodáshoz kapcsolódó hátralékkezelés, meg nem fizetett bérleti díjak behajtása

|  |  |
| --- | --- |
| **Kezelt adatok köre** | **Adatkezelés, további egyedi célja** |
| bérlő családi és utóneve | beazonosítás, szerződésszerű teljesítés |
| születési családi és utóneve |
| lakcíme, |
| születési helye, ideje, |
| anyja születési neve |
| bérelt ingatlan címe |
| díjfizetésre vonatkozó adatok | pontos összeg behajtása érdekében |
| telefonszám | kapcsolattartás, |
| email cím | kapcsolattartás |

**Az adatkezelés jogalapja:** a GDPR 6. cikk (1) e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, Kazincbarcika Város Önkormányzat Képviselő-testületének 10/2019. (III.21.) önkormányzati rendelete 9. § és 35. §-a alapján.

**Adatkezelés időtartama:** a hátralék megfizetéséig, amennyiben a bérleti szerződés a hátralék megfizetését követően is fennáll úgy a szerződés megszűnését követő 8 évig.

**Adatok forrása:** számlakezelés, könyvelés során keletkezik

**Adatszolgáltatás elmaradásának lehetséges következményei**: a hátralék behajtása nem megvalósítható, szerződésszerű teljesítés nem lehetséges.

1. **Bérbeadott ingatlanok karbantartása és hibaelhárítása kapcsán kezelt adatok.**

**Az adatkezelés célja:** az Adatkezelő kezelésében lévő – bérleti szerződés alapján bérbeadott- ingatlanok karbantartása, hibaelhárítások elvégzése

|  |  |
| --- | --- |
| **Kezelt adatok köre** | **Adatkezelés, további egyedi célja** |
| bérlő családi és utóneve | beazonosítás |
| lakcíme | beazonosítás |
| telefonszám | kapcsolattartás, |
| levelezési cím | kapcsolattartás |

**Az adatkezelés jogalapja:** a GDPR 6. cikk (1) e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, Kazincbarcika Város Önkormányzat Képviselő-testületének 10/2019. (III.21.) önkormányzati rendelete 9. § és 35. §-a alapján.

**Adatkezelés időtartama:** a munkalap rögzítését követő 5 év.

**Adatok forrása:** közvetlenül az érintettől felvett.

**Adatszolgáltatás elmaradásának lehetséges következményei**: a karbantartás, hibaelhárítás megtörténtének bizonyíthatósága nem tud megvalósulni.

1. **AZ ADATOKAT MEGISMERŐ SZEMÉLYEK KÖRE, ADATFELDOLGOZÁS**

Az adatokat elsődlegesen Adatkezelő, illetve Adatkezelő munkatársai jogosultak megismerni, azokat nem teszik közzé, harmadik személy(ek) részére a jelen Adatkezelési Tájékoztatóban meghatározottakon túl nem adják át. A rögzített adatokat csak az Adatkezelő alkalmazottai és az adatfeldolgozó(k) kijelölt alkalmazottai ismerhetik meg, valamint:

**Barcika Centrum Kft.**

Székhely: 3700 Kazincbarcika, Fő tér 4.

e-mail cím: titkarsag@barcikacentrum.hu

Telefonszám: 06-48/799-212

Tevékenység: könyvelés, hátralékkezelés

**Dr. Buza Orsolya**

Székhely: 3527 Miskolc, József A. u. 57. II/205.

e-mail cím: buzaorsolya@gmail.com

Tevékenység: hátralékkezelés

1. **ADATTOVÁBBÍTÁS**

Adatkezelő tájékoztatja az Érintettet, hogy a bíróság, az ügyész, a nyomozó hatóság, a szabálysértési hatóság, a közigazgatási hatóság, a Nemzeti Adatvédelmi és Információszabadság Hatóság, illetőleg jogszabály felhatalmazása alapján más szervek tájékoztatás adása, adatok közlése, átadása, illetőleg iratok rendelkezésre bocsátása végett megkereshetik az Adatkezelőt.

Adatkezelő a hatóságok részére – amennyiben a hatóság a pontos célt és az adatok körét megjelölte – személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges.

1. **ÉRINTETTET MEGILLETŐ JOGOK**

Az érintett tájékoztatást kérhet személyes adatai kezeléséről; valamint kérheti személyes adatainak helyesbítését; adatainak törlését az [adatvedelem@barcikacentrum.hu](mailto:adatvedelem@barcikacentrum.hu) e-mail címen; az adatkezelés korlátozását; illetve jogosult az adathordozhatósághoz, valamint a jogorvoslathoz. Panasza esetén Magyarország területén a Nemzeti Adatvédelmi és Információszabadság Hatósághoz vagy – választása szerint – bírósághoz fordulhat. A bírósági eljárásban a törvényszék rendelkezik hatáskörrel.

1. **Tájékoztatás és a személyes adatokhoz való hozzáférés**

Az Érintettnek joga van ahhoz, hogy az Adatkezelő által tárolt személyes adatait és a kezelésükkel kapcsolatos információkat megismerhesse; ellenőrizze, hogy Adatkezelő milyen adatot tart nyilván róla, továbbá jogosult arra, hogy a személyes adatokhoz hozzáférést kapjon. Az Érintett az adatokhoz való hozzáférésre irányuló kérelmét írásban (e-mailben vagy postai úton) köteles eljuttatni Adatkezelő részére. Adatkezelő az információkat széles körben használt elektronikus formátumban adja meg az Érintett részére, kivéve, ha az Érintett azt nem írásban, hanem papíralapon kéri. Szóbeli tájékoztatást a hozzáférés gyakorlása esetén telefonon keresztül Adatkezelő nem ad.

Hozzáférési jog gyakorlása esetén a tájékoztatás az alábbiakra terjed ki:

* kezelt adatok körének meghatározása, adatkezelés célja, ideje, jogalapja a kezelt adatok körének tekintetében,
* adattovábbítás: kinek a részére kerültek továbbításra az adatok, vagy kerülnek továbbításra a későbbiekben,
* adatforrás megjelölése.

Amennyiben Érintett jogaival élni kíván, az az Érintett azonosításával jár együtt, valamint az Érintettel szükségszerűen kommunikálnia kell Adatkezelőnek. Ezért az azonosítás érdekében személyes adatok megadására lesz szükség (de az azonosítás csak olyan adaton alapulhat, amelyet egyébként is kezel Adatkezelő az adott Érintettről), valamint Adatkezelő e-mail fiókjában elérhetőek lesznek az Érintettek adatkezeléssel kapcsolatos panaszai a jelen tájékoztatóban, a panaszokkal kapcsolatban megjelölt időtartamon belül.

Adatkezelő a személyes adatok másolatát (személyesen az ügyfélszolgálaton) első alkalommal ingyenesen biztosítja az Érintett részére. Adatkezelő által kért további másolatokért Adatkezelő az adminisztratív költségeken alapuló, észszerű mértékű díjat számíthat fel. Ha a Adatkezelő elektronikus úton kéri a másolat kiadást úgy, az információkat e-mailben, széles körben használt elektronikus formátumban bocsátja Adatkezelő rendelkezésére.

Az Érintett a tájékoztatást követően, amennyiben az adatkezeléssel, a kezelt adatok helyességével nem ért egyet úgy a V. pontban meghatározottak szerint kérelmezheti a rá vonatkozó személyes adatok helyesbítését, kiegészítését, törlését, kezelésének korlátozását, tiltakozhat az ilyen személyes adatok kezelése ellen, illetve a VI. pontban meghatározott eljárást kezdeményezhet.

1. **Kezelt személyes adatok helyesbítéséhez, kiegészítéséhez való jog**

Az Érintett írásbeli kérelmére Adatkezelő indokolatlan késedelem nélkül helyesbíti az Érintett által, írásban vagy az Adatkezelőnél személyesen megjelölt pontatlan személyes adatokat, illetve a hiányos adatok kiegészítését elvégzi az Érintett által megjelölt tartalommal. Adatkezelő minden olyan címzettet tájékoztat a helyesbítésről, kiegészítésről, akivel a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel. Az Érintett e címzettek adatairól tájékoztatja, ha ezt írásban kérelmezi.

1. **Adatkezelés korlátozáshoz való jog**

Az Érintett írásbeli kérelem útján kérheti Adatkezelőtől adatai kezelésének korlátozását, ha a

* az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy Adatkezelő ellenőrizze a személyes adatok pontosságát,
* az adatkezelés jogellenes, és az Érintett ellenzi az adatok törlését, és ehelyett kéri azok felhasználásának korlátozását,
* Adatkezelőnek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez,
* az Érintett tiltakozik az adatkezelés ellen: ez esetben a korlátozás arra az időtartamra vonatkozik, amíg megállapításra nem kerül, hogy Adatkezelő jogos indokai elsőbbséget élveznek-e az Érintett jogos indokaival szemben.

Ha az Érintett tiltakozása megalapozott, az adatot Adatkezelő korlátozza, azaz kizárólag a tárolás, mint adatkezelés valósulhat meg mindaddig, amíg

* az Érintett hozzájárul az adatkezeléshez;
* jogi igények érvényesítéséhez szükséges a személyes adatok kezelése;
* más természetes vagy jogi személy jogainak védelme érdekében szükségessé válik a személyes adatok kezelése; vagy
* jogszabály közérdekből elrendeli az adatkezelést.

Ha az adatkezelés korlátozását az Érintett kérte, a korlátozás feloldásáról Adatkezelő előzetesen tájékoztatja az Érintettet.

1. **Törléshez (elfeledtetéshez) való jog**

Az Érintett kérésére Adatkezelő indokolatlan késedelem nélkül törli az Érintettre vonatkozó személyes adatokat, ha a meghatározott indokok valamelyike fennáll:

* a személyes adatokra már nincs szükség abból a célból, amelyből azokat Adatkezelő gyűjtötte vagy más módon kezelte;
* az Érintett visszavonja az adatkezelés alapját képező hozzájárulását, és az adatkezelésnek nincs más jogalapja;
* az Érintett saját helyzetével kapcsolatos okokból tiltakozik az adatkezelés ellen, és nincs jogszerű ok az adatkezelésre,
* az Érintett tiltakozik a rá vonatkozó személyes adatok közvetlen üzletszerzés célból történő adatainak kezelése ellen, ideértve a profilalkotást is, amennyiben az a közvetlen üzletszerzéshez kapcsolódik,
* a személyes adatokat Adatkezelő jogellenesen kezeli;
* a személyes adatok gyűjtésére közvetlenül gyermekeknek kínált, információs társadalommal összefüggő szolgáltatások kínálásával kapcsolatosan került sor.

Ha Adatkezelő bármely jogszerű oknál fogva nyilvánosságra hozta az Érintettről kezelt személyes adatot és bármely fent megjelölt okból törölni volt köteles, az elérhető technológia és a megvalósítás költségeinek figyelembevételével Adatkezelő megtesz minden olyan tőle észszerűen elvárható lépést – ideértve technikai intézkedéseket – annak érdekében, hogy tájékoztassa az adatokat kezelő más adatkezelőket, hogy az Érintett kérelmezte a szóban forgó személyes adatokra mutató linkek vagy e személyes adatok másolatának, illetve másodpéldányának törlését. Főszabályként azonban Adatkezelő az Érintett személyes adatait nem hozza nyilvánosságra.

Az Érintett a törléshez, elfeledtetéshez való jogával nem élhet, ha az adatkezelés szükséges i) a véleménynyilvánítás szabadságához és a tájékozódáshoz való jog gyakorlása céljából; ii) népegészségügy területét érintő közérdek alapján; iii) a közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog gyakorlása lehetetlenné tenné vagy komolyan veszélyeztetné ezt az adatkezelést; vagy iiii) jogi igények előterjesztéséhez, érvényesítéséhez, illetve védelméhez.

1. **Adathordozhatósághoz való jog**

Az adathordozhatóság azt teszi lehetővé, hogy az Érintett megszerezhesse és a továbbiakban felhasználhassa Adatkezelő rendszerében megtalálható az Érintett által átadott „saját” adatait, saját céljaira és általa meghatározott különböző szolgáltatókon keresztül. Minden esetben az Érintett által átadott adatokra korlátozódik a jogosultság, egyéb adatok hordozhatóságára lehetőség nincs. (pl. statisztika stb.) Az adatokat xml, JSON vagy csv formátumban bocsátja Adatkezelő az Érintett rendelkezésére, ha pedig technikailag megvalósítható, akkor az Érintett kérheti, hogy az adatokat az előzőekben megjelölt valamely formában más adatkezelő számára továbbítsa Adatkezelő.

Az Érintett a rá vonatkozó, Adatkezelő rendszerében megtalálható személyes adatokat:

* tagolt, széles körben használt, géppel olvasható formátumban megkapja,
* jogosult más adatkezelőhöz továbbítani,
* kérheti az adatok közvetlen továbbítását a másik adatkezelőhöz – ha ez technikailag megvalósítható Adatkezelő rendszerében.

Adatkezelő az adathordozhatóságra vonatkozó kérelmet kizárólag e-mailben vagy postai úton írt kérelem alapján teljesíti. A kérelem teljesítéséhez szükséges, hogy Adatkezelő meggyőződjön arról, hogy valóban az arra jogosult Érintett kíván élni e jogával. Az Érintett e jog keretében azon adatok hordozhatóságát igényelheti, melyet saját maga adott meg Adatkezelő részére. A jog gyakorlása nem jár automatikusan az adatnak Adatkezelő rendszereiből való törlésével, ezért az Érintett e jogának gyakorlását követően is Adatkezelő rendszereiben nyilvántartásra kerül, kivéve, ha kéri adatainak törlését is.

1. **Tiltakozás személyes adatok kezelése ellen**

Az érintett Adatkezelőhöz intézett nyilatkozatával tiltakozhat személyes adatai kezelése ellen, ha az adatkezelés jogalapja

* a GDPR 6. cikk. (1) bekezdés e) pontja szerinti közérdek vagy
* a GDPR 6. cikk (1) bekezdés f) pontja szerinti jogos érdek.

Tiltakozási jog gyakorlása esetén Adatkezelő nem kezelheti tovább a személyes adatokat, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Annak megállapítása kapcsán, hogy az adatkezelést kényszerítő erejű jogos okok indokolják, Adatkezelő ügyvezetője dönt. Az ezzel kapcsolatos álláspontjáról véleményben tájékoztatja az Érintettet.

Az Érintett tiltakozni írásban (e-mailben vagy postai úton) tud.

1. **Az elhunyt Érintettet megillető jogok más által történő érvényesítése**

Az Érintett halálát követő öt éven belül az elhaltat életében megillető jogokat, mint a hozzáféréshez, helyesbítéshez, törléshez, az adatkezelés korlátozásához, adathordozhatósághoz és tiltakozáshoz való jogát az elhunyt által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal meghatalmazott személy jogosult érvényesíteni. Ha az elhunyt az Adatkezelőnél több ilyen nyilatkozatot tett, a későbbi időpontban tett nyilatkozatban megnevezett személy érvényesítheti e jogokat.

Ha az elhunyt nem tett ilyen tartalmú nyilatkozatot, akkor az elhaltat életében megillető és előző bekezdésben meghatározott jogokat az Érintett Polgári Törvénykönyv szerinti közeli hozzátartozója érvényesítheti az Érintett halálát követő öt éven belül (több közeli hozzátartozó esetén az a közeli hozzátartozó jogosult érvényesíteni a fenti jogokat, aki ezen jogosultságát elsőként gyakorolja).

Közeli hozzátartozónak a Ptk. 8:1. § (1) 1. pontja szerint a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér. Az elhunyt közeli hozzátartozója igazolni köteles:

* az elhunyt Érintett halálának tényét és idejét halotti anyakönyvi kivonattal vagy bírósági határozattal, valamint
* saját személyazonosságát – valamint amennyiben szükséges közeli hozzátartozói minőségét – közokirattal.

Az elhunyt jogait érvényesítő személyt e jogok érvényesítése – így különösen az Adatkezelővel szembeni, valamint a Nemzeti Adatvédelmi és Információszabadság Hatóság, illetve bíróság előtti eljárás - során - az Infotv. és a Rendelet szerinti, - az elhunytat életében megillető jogok illetik meg és kötelezettségek terhelik.

Adatkezelő írásbeli kérelemre köteles tájékoztatni a közeli hozzátartozót a megtett intézkedésről, kivéve, ha az elhunyt nyilatkozatában ezt kifejezetten megtiltotta.

1. **Kérelem teljesítésének határideje, eljárási szabályok**

Adatkezelő indokolatlan késedelem nélkül, de mindenképp a V. pont szerinti bármely kérelem beérkezésétől számított egy hónapon belül tájékoztatja az Érintettet a hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható, de ez esetben a késedelem okainak megjelölésével Adatkezelő a kérelem kézhezvételétől számított egy hónapon belül tájékoztatja az Érintettet, valamint arról, hogy az Érintett panaszt nyújthat be a felügyeleti hatóságnál, és élhet bírósági jogorvoslati jogával.

Ha az Érintett kérelme egyértelműen megalapozatlan vagy túlzó (különösen az ismétlődő jellegre figyelemmel) Adatkezelő a kérelem teljesítéséért észszerű mértékű díjat számíthat fel vagy megtagadhatja a kérelem alapján történő intézkedést. Ennek bizonyítása Adatkezelőt terheli.

Ha az Érintett elektronikus úton nyújtotta be a kérelmet, a tájékoztatást Adatkezelő elektronikus úton adja meg, kivéve, ha azt az Érintett másként kéri.

Adatkezelő minden olyan címzettet tájékoztat az általa végzett valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az Érintettet kérésére az Adatkezelő tájékoztatja e címzettekről.

1. **Kártérítés és sérelemdíj**

Minden olyan személy, aki a Rendelet megsértésének eredményeként vagyoni vagy nem vagyoni kárt szenvedett, az elszenvedett kárért az Adatkezelőtől vagy az adatfeldolgozótól kártérítésre jogosult. Az adatfeldolgozó csak abban az esetben tartozik felelősséggel az adatkezelés által okozott károkért, ha nem tartotta be a jogszabályban meghatározott, kifejezetten az adatfeldolgozókat terhelő kötelezettségeket, vagy ha az Adatkezelő jogszerű utasításait figyelmen kívül hagyta vagy azokkal ellentétesen járt el. Az Adatkezelő, illetve az adatfeldolgozó mentesül a felelősség alól, ha bizonyítja, hogy a kárt előidéző eseményért őt semmilyen módon nem terheli felelősség.

1. **JOGÉRVÉNYESÍTÉSI LEHETŐSÉGEK**

Az Érintett jogait e-mailben vagy postai úton küldött írásbeli kérelemben gyakorolhatja Adatkezelővel szemben.

Az Érintett jogait érvényesíteni nem tudja, ha Adatkezelő bizonyítja, hogy nincs abban a helyzetben, hogy azonosítsa az Érintettet. Ha az Érintett kérelme egyértelműen megalapozatlan vagy túlzó (különösen az ismétlődő jellegre figyelemmel) Adatkezelő a kérelem teljesítéséért észszerű mértékű díjat számíthat fel vagy megtagadhatja az intézkedést. Ennek bizonyítása Adatkezelőt terheli. Ha Adatkezelő részéről kétség merül fel a kérelmet benyújtó természetes személy kilétével kapcsolatban, további, a kérelmező személyazonosságának megerősítéséhez szükséges információk nyújtását kérheti.

Az Érintett az Info.tv., a Rendelet, valamint a Polgári Törvénykönyv (2013. évi V. törvény) alapján

1. Nemzeti Adatvédelmi és Információszabadság Hatósághoz (1055 Budapest, Falk Miksa u 9-11.; www.naih.hu) fordulhat vagy
2. Bíróság előtt érvényesítheti jogait. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: http://birosag.hu/torvenyszekek).
3. **ADATVÉDELMI INCIDENSEK KEZELÉSE**

Az adatvédelmi incidens a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi. Adatkezelő az adatvédelmi incidenssel kapcsolatos intézkedések ellenőrzése, a felügyeleti hatóság tájékoztatása, valamint az Érintett tájékoztatása céljából nyilvántartást vezet, amely tartalmazza az incidenssel érintett személyes adatok körét, az érintettek körét és számát, az incidens időpontját, körülményeit, hatásait, az elhárítására megtett intézkedéseket. Adatkezelő incidens bekövetkezése esetén – kivéve, ha nem jár kockázattal a természetes személyek jogaira és szabadságaira nézve - indokolatlan késedelem nélkül, de legfeljebb 72 órán belül tájékoztatja az Érintettet és a felügyeleti hatóságot az adatvédelmi incidensről.

1. **AZ ADATOKHOZ VALÓ HOZZÁFÉRÉS, ADATBIZTONSÁGI INTÉZKEDÉSEK, BIZTONSÁGI MENTÉSEK**
2. **Adatbiztonsági intézkedések**

Adatkezelő minden tőle elvárható szükséges intézkedést megtesz az adatok biztonsága érdekében, gondoskodik azok megfelelő szintű védelméről különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. Adatkezelő az adatok biztonságáról megfelelő technikai és szervezési intézkedésekkel gondoskodik.

Adatkezelő a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és üzemelteti, hogy a kezelt adat:

* az arra feljogosítottak számára hozzáférhető (rendelkezésre állás);
* hitelessége és hitelesítése biztosított (adatkezelés hitelessége);
* változatlansága igazolható (adatintegritás);
* a jogosulatlan hozzáférés ellen védett (adat bizalmassága) legyen.

Adatkezelő az adatkezelés során megőrzi:

* a titkosságot: megvédi az információt, hogy csak az férhessen hozzá, aki erre jogosult;
* a sértetlenséget: megvédi az információnak és a feldolgozás módszerének a pontosságát és teljességét;
* a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

1. **Biztonsági mentések kezelésének rendje**

Adatkezelő az informatikai rendszerek védelemmel kapcsolatos feladatai körében gondoskodik különösen az adatállományok helyreállításának lehetőségét biztosító intézkedésekről, ezen belül a rendszeres biztonsági mentésről és a másolatok elkülönített, biztonságos kezeléséről (biztonsági mentés).

Ennek megfelelően Adatkezelő – az elektronikusan tárolt adatok elvesztésének megakadályozása érdekében – a személyes adatokat is tartalmazó adatbázisának adataiból rendszeresen, külön adattárolóra napimentést készít.

A biztonsági mentések tárolásának időtartama:30 nap

A biztonsági mentések törlésére előző mentés automatikus felülírásával kerül sor.

A biztonsági mentéshez való hozzáférés: a biztonsági mentésekhez való hozzáférés korlátozott, csak meghatározott jogosultsággal rendelkező személyek férhetnek hozzá. A biztonsági mentések visszaállítása csak és kizárólag a rendszer megsemmisülése vagy adatvesztés esetén történhet, a mindenkori vezető tisztségviselő jóváhagyásával.

1. **EGYÉB RENDELKEZÉSEK**

Adatkezelő fenntartja a jogot, hogy jelen Adatkezelési Tájékoztatót a kapcsolattartók e-mailben történő előzetes értesítés mellett, egyoldalúan módosítsa. A módosítások az értesítésben megjelölt napon lépnek hatályba az Érintettel szemben, kivéve, ha a módosítások ellen írásban tiltakozik.

Ha az Érintett a szolgáltatás igénybevételéhez harmadik fél adatait adta meg és kárt okozott, Adatkezelő jogosult az Érintett személlyel szembeni kártérítés érvényesítésére.

Adatkezelő a neki megadott személyes adatokat nem ellenőrzi. A megadott adatok megfelelősségéért kizárólag az azt megadó személy felel. Az Érintett az adatok megadásakor egyben felelősséget vállal azért, hogy a megadott adatok a valóságnak megfelelnek, saját személyes adatai és ezek felhasználásával kizárólag ő vesz igénybe szolgáltatást.

Adatkezelő fenntartja a jogot, hogy jelen Adatkezelési Tájékoztatót az adatkezelés célját és jogalapját nem érintő módon módosítsa.

Amennyiben azonban a gyűjtött adatokkal kapcsolatban a gyűjtésük céljától eltérő célból további adatkezelést kívánunk végezni a további adatkezelést megelőzően tájékoztatja az Érintettet az adatkezelés céljáról és az alábbi információkról:

* a személyes adatok tárolásának időtartamáról vagy ha ez nem lehetséges, akkor az időtartam meghatározásának szempontjairól;
* azon jogáról, hogy kérelmezheti a saját magára vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és jogos érdeken alapuló adatkezelés esetén tiltakozhat a személyes adatok kezelése ellen, valamint a hozzájáruláson vagy szerződéses kapcsolaton alapuló adatkezelés esetén kérheti az adathordozhatósághoz való jog biztosítását;
* hozzájáruláson alapuló adatkezelés esetén arról, hogy a hozzájárulást az Érintett bármikor visszavonhatja,
* a felügyeleti hatósághoz címzett panasz benyújtásának jogáról;
* arról, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint, hogy az Érintett köteles-e a személyes adatokat megadni továbbá, hogy milyen lehetséges következményekkel járhat az adatszolgáltatás elmaradása;
* az automatizált döntéshozatal tényéről (ha alkalmazott ilyen eljárás), ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információkat, hogy az ilyen adatkezelés milyen jelentőséggel, és az Érintettre nézve milyen várható következményekkel bír.

Az adatkezelés csak ezt követően kezdhető meg Adatkezelő részéről, amennyiben az adatkezelés jogalapja hozzájárulás, az adatkezeléshez a tájékoztatáson felül az Érintettnek hozzá is kell járulnia.